Itt az azeriek elleni magyar kezdőcsapat
A sérült Kádár Tamás helyett Korhut Mihály lesz a baloldali védő a magyar labdarúgó-válogatottban az Azerbajdzsán elleni Európa-bajnoki selejtezőmérkőzésen, amely 18 órakor kezdődik Bakuban.
Marco Rossi szövetségi kapitány két helyen változtatott a legutóbbi Eb-selejtezőhöz képest, amelyen a magyarok 2-1-re legyőzték a világbajnoki ezüstérmes horvátokat.

A védelem előtt ezúttal Nagy Ádám mellett nem a győztes gólt szerző Pátkai Máté, hanem Kleinheisler László kapott helyet. Újra a kezdő tizenegyben szerepel a 18 éves Szoboszlai Dominik is, a csapatkapitány pedig a 101. válogatottságára készülő Dzsudzsák Balázs lesz.
A mérkőzés 18 órakor kezdődik a Bakcell Arénában.
A magyar válogatott kezdőcsapata:
Gulácsi Péter - Lovrencsics Gergő, Willi Orbán, Baráth Botond, Korhut Mihály - Nagy Ádám, Kleinheisler László - Dzsudzsák Balázs, Szoboszlai Dominik, Nagy Dominik - Szalai Ádám
Azerbajdzsán selejtező labdarúgás Magyarország